หุ้นไทยพุ่งกระฉูด 15.46 จุด
ดัชนีหุ้นไทยวันนี้เนื้อหอม ดันตลาดปิดบวกไปกว่า 15 จุด ซื้อขายหนาแน่นกว่า 4.4 หมื่นล้านบาท
19 ธ.ค. 2555

ดัชนีหุ้นไทยวันนี้เนื้อหอม ดันตลาดปิดบวกไปกว่า 15 จุด ซื้อขายหนาแน่นกว่า 4.4 หมื่นล้านบาท
ภาวะหุ้นไทยประจำวันที่ 19 ธ.ค. 55 ดัชนีปิดตลาดที่ระดับ 1,378.40 จุด เพิ่มขึ้น 15.46 จุด หรือ +1.13% ด้วยมูลค่าการซื้อขาย 44,673.31 ล้านบาท ซึ่งระหว่างวันดัชนีแตะระดับสูงสุด 1,378.76 จุด และต่ำสุด 1,367.90 จุด
หุ้นที่มีมูลค่าซื้อขายสูงสุด 5 อันดับ ได้แก่
PTTEP มูลค่า 2,509.48 ลบ.  ปิดที่ 161.00 บาท +3.00 บาท (+1.90%)
UV มูลค่า 2,024.33 ลบ.  ปิดที่ 9.75 บาท +2.25 บาท (+30.00%)
BBL มูลค่า 2,018.27 ลบ. ปิดที่ 197.00 บาท +0.50 บาท (+0.25%)
KTB มูลค่า 1,749.12 ลบ. ปิดที่ 19.30 บาท +0.50 บาท (+2.66%)
KBANK มูลค่า 1,556.69 ลบ. ปิดที่ 193.50 บาท +1.50 บาท (+0.78%)
บริษัทหลักทรัพย์(บล.)ฟิลลิป ระบุว่า ตลาดหุ้นไทยยังคงอยู่ในทิศทางบวก หลังจากที่นักลงทุนคาดหวังว่าการแก้ไขปัญหาหน้าผาการคลังของสหรัฐจะได้ข้อสรุปเร็วๆนี้ ส่งผลให้ค่าเงินดอลลาร์สหรัฐอ่อนลงต่อเนื่อง และหนุนการลงทุนในสินทรัพย์เสี่ยงคึกคัก ขณะที่ต่างชาติยังมีแรงซื้อต่อเนื่องในตลาดหุ้นไทย และกลับมาซื้อสุทธิเล็กน้อยในตลาดอนุพันธ์ อย่างไรก็ตามนักลงทุนควรระวังความผันผวนที่อาจเกิดขึ้นได้จากความไม่แน่นอนของข่าวสาร จึงต้องติดตามอย่างใกล้ชิด